alexandrainst/scandi-wiki huggingface dataset:
Erlend Apneseth

Erlend Apneseth () er ein prisvinnande hardingfelespelar frå Jølster i Sogn og Fjordane, og av dei aller fremste unge folkemusikarane i landet i dag.  Han er elitespelemann frå 2012, og gav samme året ut plata Jølster 2012 saman med Sigmund Eikås, Synnøve S. Bjørset og Gro Marie Svidal. Plata vart nominert til Folkelarmprisen for beste soloplate.

Samtidig har han etablert seg med eit meir moderne uttrykk der han søker seg mot improvisert musikk og samtidsmusikk, stadig med utgangspunkt i klangane frå hardingfela og folkemusikken. Dette har mellom anna resultert i samarbeid med dansegruppa Carte Blanche og fleire ulike improvisasjonskonstellasjonar og folk/jazz-baserte grupper, med omfattande konsertverksemd i inn og utland. I 2012 blei Apneseth, som den sjette i rekka etter Valkyrien Allstars, Gjermund Larsen, Siri Nilsen, Frida Ånnevik og Moskus tildelt Grappa musikkforlag sin debutantpris. I juryuttalelsen vart det fremheva at Apneseth «er ein musikar med sterk personlighet og vilje til å trakke opp sin eigen sti.»

I 2013 debuterte han i A-klassen på Landskappleiken med å spele seg til finalen og mottok Fureprisen. Seinare samme året var mellom anna han solist med Bergens Filharmoniske orkester og “Månadens artist” på Riksscenen. Debutalbumet Blikkspor, produsert av Arve Henriksen, vart sleppt i oktober 2013 til strålande kritikkar.

I 2014 mottok han Øyvind Berghs minnepris og Sparebanken Vest sitt musikarstipend, og er involvert i ei rekkje samarbeidsprosjekt i tillegg til å vere ein etterspurt soloutøvar.

Prisar og stipend
 Grappa musikkforlag sin debutantpris (2012)
 Fureprisen (2013)
 Øyvind Berghs minnepris (2014)
 Sparebanken Vest sitt musikarstipend (2014)
 Ingerid, Synnøve og Elias Fegerstens stiftelse for norske komponister og utøvende musikere (2014)

Diskografi 
 Blikkspor (Grappa 2013)
 Jølster 2012 (ta:lik 2012) (saman med Gro Marie Svidal, Synnøve S. Bjørset og Sigmund Eikås)

Bakgrunnsstoff
 Erlend Apneseth heimeside
 Fylkesleksikonet i NRK

Folk frå Jølster
Norske felespelarar
Stroboskop

Eit stroboskop er eit apparat til undersøking av roterande rørsler ved glimtvis belysning. Det er utstyrt med ein gassfylt lampe, konstruert for å gje hurtige lysglimt med nøyaktig innstillbare tidsintervall som kan regulerast. I slik belysning synest ein roterande lekam å stå stille, når belysninga skjer ein gong for kvar omdreiing eller ei heil mengd omdreiningar.

Stroboskopet, som vart oppfunnen av Stampfer i 1832, vart ein forløper for kinematografen, og seinare laga i mange former (fenakitoskop, zoetrop, daedaleum, kinetoskop). Prinsippet er at teikningar av ulike fasar av ei rørsle vert sett fortlaupande i det blinkande lyset frå ei lampe. Dette gjev den verknaden at påfølgjande bilete smeltar saman i ei tilsynelatande kontinuerleg rørsle.

I og med at same glimtprinsippet er i bruk ved opptak av levende film, kan ein på kino se flypropellar stå stille eller rotere baklengs under start og stopp. 

Underhaldningsbransjen nyttar strobelys i samanheng med dans. Blinkande lys kan elles framprovosere epileptiske anfall.

Kjelder
stroboskop. I Store norske leksikon. Henta frå: http://snl.no/stroboskop

Måleinstrument
Medisinsk avbilding
Subtraktiv fargeblanding

Ei subtraktiv fargeblanding er ei fargeblanding som primært byggjer på absorpsjonen av lys og refleksjon i materien, til dømes ved blanding av målarfargar. 

Subtraktive fargesystem byrjar med kvitt ljos. Frå kvitt ljos blir visse bølgjelengder subtrahert ved at pigmentert blekk, maling eller fotografisk film plasserast mellom observatøren og lyskjelda eller den reflekterande overflata.

Til skilnad frå subtraktiv fargeblanding byrjar additiv fargeblanding med fråvær av lys (svart). Lys med ulike bølgjelengder blir sendt ut i ulike grader av intensitet og blir oppfatta av auget som fargar. Det er dette som skapar inntrykket av fargar på til dømes ein TV-skjerm.

Ved fargetrykk brukast primærfargene cyan, magenta og gult (CMY). Cyan er komplementærfarge (motsett) til raudt, dvs at cyan virkar som eit filter som absorberer raudt. Mengda cyan vil avgjere kor mykje raudt som vil visast på biletet. Magenta er komplementærfargen til grønt, og gult er komplementærfargen til blått. Når ein blandar like delar av gult og magenta får eit raudt. Like delar gult og cyan gjev grønt, medan cyan og magenta gjev blått. Sekundærfargene raudt, grønt og blått (RGB) er primærfarger ved additiv fargeblanding. Ulike blandingsforhold av cyan, magenta og gult gjev uendeleg mange fargenyansar. Like delar av primærfargene blir i teorien svart farge - men i praksis er blandinga brunaktig. Difor er det vanleg å bruke svart som ein eigen farge. Denne blandinga av cyan, magenta, gult og svart blir kalla CMYK.

Sjå òg 
 Additiv fargeblanding, det vil si blanding av farga lys

Kjelder
 subtraktiv fargeblanding. I Store norske leksikon. Henta frå: http://snl.no/subtraktiv_fargeblanding
Denne artikkelen bygger på «Subtraktiv fargeblanding» frå ,  den 20. februar 2013.  
 

Farge
Sylinderlinse

Ei sylinderlinse er ei linse der overflatene er sylinderflater med parallelle aksar, eller der den eine overflata er sylinderflate og den andre er plan. Sylinderlinser har same verknad som ei vanleg (sfærisk) linse når ein ser på strålar i eit plan vinkelrett på akseretningen, og same verknad som ei planparallell plate når ein ser på strålar i eit plan parallell med aksen. Dei blir nytta i optiske apparat der ein berre er interessert i å strekkje ut biletet i ei retning, til dømes for å sjå på spektrallinjer, interferensstriper og liknande.

Sylinderglass i briller 

Sylinderglas i briller er glas der den eine flata er sylinderforma, den andre sfærisk, eller der begge flatene er bua slik at ein oppnår same verknad som om ein kombinerer ei sylinderlinse og ei sfærisk linse. Sylinderglas blir brukt for å korrigere for astigmatisme i auget.

Kjelder
 sylinderlinse. I Store norske leksikon. Henta frå: http://snl.no/sylinderlinse

Linser
Sylinderspegel

Ein sylinderspegel er ein spegel forma som ei sylinderflate. Det gjev føretrekte bilete, idet biletet blir forkorta eller blir forlenga i retning vinkelrett på sylinderaksen, derimot ikkje parallelt med aksen. Ei føretrekt teikning kan avbildast i ein sylinderspegel slik at riktige tilhøve blir gjenoppretta, anamorfose.

Kjelder
 sylinderspeil. I Store norske leksikon. Henta frå: http://snl.no/sylinderspeil

Speglar
Totalrefleksjon

Totalrefleksjon er ein refleksjon som skjer når lys som treffer grenseflata til eit stoff, ikkje går inn i stoffet, men blir fullt reflektert. Totalrefleksjon kan oppstå når lys går frå eit stoff med høgare til eit stoff med lågare brytingsindeks, til dømes frå glas til luft. Lysstrålane blir då brote frå innfallsloddet, og brytingsvinkelen blir større enn innfallsvinkelen, men han kan ikkje bli større enn 90° (streifande strålar). Den tilsvarande innfallsvinkelen blir kalla grensevinkelen. Ved større innfallsvinkel blir alt lyset kasta tilbake, totalreflektert.

I optiske instrument blir totalrefleksjon nytta frå baksida av eit prisme for å oppnå fullkommen spegling. Brytingsindeksen til eit stoff kan avgjerast ved å måle grensevinkelen for totalrefleksjon.

Kjelder
 totalrefleksjon. I Store norske leksikon. Henta frå: http://snl.no/totalrefleksjon

Fysisk optikk
Geometrisk optikk
Glasfysikk
Trikromasi

Trikromasi er eit prinsipp der ein i ei gjeven belysning kan kvar og ein objektfarge blir avgjort ved samanlikning med ei additiv fargeblanding av tre primærfarger på ei kvit flate. Det blir føresett at dei tre primærbelysningane er lineært uavhengige, det vil sei at ingen av dei kan etterliknast med ei additiv blanding av dei to andre.

Kjelder
 trikromasi. I Store norske leksikon. Henta frå: http://snl.no/trikromasi

Farge
Syn
Troland i fysikk

Troland er eit mål for lysstyrken på netthinna til auga og er definert som produktet av luminansen til lyskjelda (cd/m²) og arealet til pupillen (mm²). Troland har symbolet Td. 

Målet er kalla opp etter den amerikanske psykologen Leonard T. Troland (1889–1932).

Kjelder
 troland. (20.10.2011) I Store norske leksikon. Henta frå: http://snl.no/troland

Fotometri
Syn
Måleiningar for luminans‎
Flekkefjord kyrkje

Flekkefjord kyrkje er ei åttekantkyrkje frå 1833 i Flekkefjord kommune, Agder fylke.

Byggverket er i tre og har 650 plassar.

To gravkapell soknar til kyrkja: Sundslia kapell og Søyland kapell.

Køyreveg til kyrkja er frå fylkesveg 44.

Bakgrunnsstoff 
 
 

Kyrkjer i Flekkefjord
Åttekanta kyrkjer i Noreg
Bygningar teikna av Hans Linstow
Norske kyrkjer frå 1833
Kulturminne i Flekkefjord
Kyrkjer i Lister og Mandal prosti
Tubus

Tubus, kikkertrøyr eller mikroskoprøyr er eit røyr med objektiv og okular i kikkertar og mikroskop. Tubuslengda eller det optiske intervallet til tubusen er avstanden mellom brennpunkta til objektivet og okularet inne i mikroskoprøyret.

Kjelder
tubus. I Store norske leksikon. Henta frå: http://snl.no/tubus

Mikroskop
Teleskop
Tunnelmikroskop

Eit tunnelmikroskop er eit mikroskop som kan vise overflatestrukturar med atomær oppløysingsevne for leiarar og halvleiarar.

Kjelder
 tunnelmikroskop. I Store norske leksikon. Henta frå: http://snl.no/tunnelmikroskop

Elektronmikroskopi
Mikroskop
Undulasjonsteori

Undulasjonsteori eller bølgjeteori er ein teori som særskild vert nytta om bølgjeteorien til Christiaan Huygens for lys, i motsetnad til Isaac Newton sin korpuskelteori.

Teorien til Huygens vart presentert for Det franske vitskapsakademiet i 1678 og publisert i 1690 i avhandlinga hans om lys.

Kjelder
 undulasjonsteori. I Store norske leksikon. Henta frå: http://snl.no/undulasjonsteori

Elektromagnetisk stråling
Bølgjemekanikk
Vakuumspektrograf

Ein vakuumspektrograf er ein spektrograf der strålinga går gjennom vakuum. Instrumentet blir brukt for undersøking av kortbølgja ultrafiolett stråling som blir absorbert sterkt i luft.

Kjelder
 vakuumspektrograf. I Store norske leksikon. Henta frå: http://snl.no/vakuumspektrograf

Spektrografar
Vinkelspegel

Ein vinkelspegeil er to eller fleire plane speglar stilt i vinkel til kvarandre slik at biletet av ein gjenstand blir reflektert gjentekne gonger. To speglar som dannar ein vinkel på 90° med kvarandre gjev tre spegelbilete, som saman med gjenstanden gjev ein fire-talig symmetrisk figur. Dette blir brukt i kaleidoskopet til å konstruere symmetriske mønster. Vinkelspeglar utført som glasprismer, der mellomrommet mellom dei speglande flatene er utfylt av glas, blir brukt i mellom anna prismekikkerten. Kattauge på syklar er eit stykke glas der det på baksida er pressa inn vinkelspeglar i form av pyramidar, der alle fire toppvinklar er 90° (spegelhjørne). Desse har den eigenskapen at ein lysstråle som treffer den speglande pyramiden innvendig, etter refleksjonen til to gonger har nøyaktig motsett retning av den innfallande. Lys frå ein billyskastar vil difor reflekterast tilbake mot bilen, sjølv om lyset treffer kattauget skeivt. Same prinsipp blir utnytta i refleksbrikker.

Kjelder
 vinkelspeil. I Store norske leksikon. Henta frå: http://snl.no/vinkelspeil

Speglar
Landmåling
Vitelo

Vitelo (òg kalla Erazmus Ciolek Witelo, Witelon, Vitellio, Vitello, Vitello Thuringopolonis, Vitulon og Erazm Ciołek) var ein polsk fysikar og naturfilosof. Han studerte først i Paris og seinare i Padova. 

Vitelo er mest kjend for den omfattande innføringa si i optikk, Perspectiva, som han gjorde ferdig heilt på slutten av livet sitt. Boka vart seinare trykt i fleire opplag (1535, 1551, 1572). Han bygde på verk som var kjende i oltida, av Evklid, Ptolemaios, Heron og fleire, og dessutan Ibn al-Haitham og andre optikarar frå mellomalderen. Ved einskilde universitet kunne studentane velje mellom Vitelo, Evklid og Ibn al-Haitham ved prøva til grada baccalaureus. Boka var i bruk til ut på 1600-talet, då ho vart forelda gjennom arbeidet til Kepler.

Eit ringfjell på Månen er kalla opp etter Vitelo.

Kjelder
 

Folk frå Schlesien
Filosofar på 1200-talet
Vitskapsfolk på 1200-talet
Matematikarar på 1200-talet
Fysikarar på 1200-talet
Polske teologar
Polske filosofar
Polske fysikarar
Polske matematikarar
Naturfilosofar
Only Teardrops

«Only Teardrops» var det danske bidraget i Eurovision Song Contest 2013 i Malmö i Sverige, framført på engelsk av Emmelie de Forest. Songen er skriven av Lise Cabble, Julia Fabrin Jakobsen og Thomas Stengaard.

Dansk Melodi Grand Prix 2013
Ti bidrag vart valde ut av Danmarks Radio (DR) til å delta i finalen i Dansk Melodi Grand Prix 2013 i Herning i Danmark.

Finalen
Songen starta som nummer åtte, etter Jack Rowan og Sam Gray med «Invincible» og før Albin med «Beautiful to Me». Bidraget enda mellom dei tre beste og gjekk vidare til superfinalen. I superfinalen fekk songen 26 poeng og vann. «Only Teardrops» får dimed representere Danmark i Eurovision Song Contest 2013.

Eurovision Song Contest 2013

Sidan berre dei fem store og vertslandet er direktekvalifisert til finalen må kvart land kvalifisere seg i éin av dei to semifinalane. Sidan Malmö ligg nært geografisk til både Danmark og Norge vart det stadfesta at dei to landa ville ikkje ville delta i same semifinale for å maksimere tilgjenge på billetter til båe landa. Etter ei trekning på hovudkvarteret til Den europeiske kringkastingsunionen (EBU) vart det stadfesta at Danmark vil delta i den fyrste semifinalen og Noreg i den andre semifinalen. Den fyrste semifinalen vil finne stad 14. mai 2013 i Malmö Arena.

Semifinale 1
Songen starta som nummer fem, etter Kroatia med «Mižerja» av Klapa s Mora og før Russland med «What If» av Dina Garipova. Sangen kom videre til finalen.

Finalen
Songen vann heile Eurovision Song Contest i 2013.

Kjelder

Denne artikkelen bygger på «Only Teardrops» frå , og «Only Teardrops» frå  den 20. februar 2013.

Fotnotar

Dansk Melodi Grand Prix 2013-songar
Engelskspråklege Dansk Melodi Grand Prix-songar
Dansk Melodi Grand Prix-vinnarsongar
Eurovision Song Contest 2013-songar
Danske Eurovision Song Contest-songar
Engelskspråklege Eurovision Song Contest-songar
Eurovision Song Contest-vinnarsongar
Klæbu kyrkje

Klæbu kyrkje er ei åttekantkyrkje frå 1790 i Trondheim kommune, Trøndelag fylke.

Byggverket er i tømmer og har 250 plasser. Den sjølvlærte byggmeister og seinare Eidsvollsmannen Lars Larssen Forsæth var arkitekt for kyrkja.

Altartavla med motiv «Hyrdenes tilbeding» frå 1790 er laga av Johan Jørgen Lyng, Lars Larsen Forsæth og Haldor H. Svaan. Preikestolen er i nygotikk og laga av Forsæth og Svaan. Døypefonten er laga i tre og er frå 1957. Kyrkjeorgelet er frå Bruno Christensen & Sønner Orgelbyggeri.

Referanser

Kjelder 
 Alf Henry Rasmussen (red.): Våre kirker - norsk kirkeleksikon, side 260, Vanebo forlag 1993, ISBN 82-75-27022-7
 Thun, T. 1990. Klæbu kirke ved 200-årsjubileet. Klæbu historielag årsskrift 1990.

Bakgrunnsstoff 
 
 

Åttekanta kyrkjer i Noreg
Norske kyrkjer frå 1790-åra
Kyrkjer i Trondheim
Kulturminne i Trondheim
Valkyrkjer i 1814
Klæbu
Willebrord van Rojen Snell

Willebrord van Rojen Snell eller Willebrord Snellius () var ein nederlandsk astronom og matematikar mest kjend for lova om refraksjon no kjend som Snell-lova.

Liv

Snell var fødd som Willebrord Snel van Royen. Han var son av Rudolph Snel van Royen, professor i matematikk ved universitetet i Leiden fram til Willebrord etterfølgde han i 1613. Snel van Royen var professor ved universitetet i Leiden 1613–1626, og han publiserte mange bøker både innan den reine matematikken og bruksmatematikk, rundt temaa landmåling, navigasjon, hydrografi og astronomi. Han omsette ein del av desse arbeida til latin, og publiserte dessutan andre lærde sine arbeid. Då han døydde vart han gravlagd i Pieterskerk i Leiden.

Snell utvikla ein metode som gjorde det mogleg å berekne pi nøyaktig til 35 siffer etter komma.

I 1621 oppdaga han lova for lysbryting, og uavhengig av Snell gjenoppdaga og publiserte Descartes denne lova i avhandlinga si Discours de la Méthode i 1637.

Verk

Blant publikasjonane hans er:
 Eratosthenes Batavus («Den bataviske Eratosthenes»), 1617
 Cyclometria sive de circuli dimensione, 1621
 Tiphys Batavus, 1624
 Han redigerte Coeli et siderum in eo errantium observationes Hassiacae, 1618 med landgreve Wilhelm IV van Hessen sine stronomiske observasjonar.
 Doctrina triangulorum, 1627 verk om om trigonometri, utgjeve posthumt.

Gravmæle
I Pieterskerk i Leiden finst framleis gravsteinen over Snell og kona hans. Inskripsjonen lyder:

«Hiar leggen begraven Mr Willebrordus Snellius, in sijn leven professor matheseos, sterf op den 30 Octobris 1626, ende Maria de Longe sijne huisvrouwe sterf op den 11 Novembrius 1627». Her ligg Mr Willebrordus Snellius gravlagd, i livet professor mateseos, død den 30. oktober 1626, og Maria de Longe hans husfrue død den 11. november 1627.

Galleri

Kjelder

Denne artikkelen bygger på «Willebrord van Rojen Snell» frå ,  den 20. februar 2013. 
 oppgav desse kjeldene:

Bakgrunnsstoff 

Nederlandske fysikarar
Nederlandske astronomar
Nederlandske matematikarar
Folk frå Leiden
Matematikarar på 1600-talet
Optikarar
Fysikarar på 1600-talet
Emmelie de Forest

Emmelie Charlotte-Victoria de Forest () er ein dansk songar.

Biografi
De Forest har vore ein aktiv songar sidan ho var ni år og har mellom anna sunge i kyrkjekor og gospelkor. Sidan ho fylte 14 år har ho sunge med den skotske musikaren Fraser Neill, og dei har spelt og sunge i fire år på ulike festivalar, spelestader og kulturhus.

Då de Forest fylte 18 i 2011, flytta ho frå Mariager i Nordjylland til København, der ho vart teken med på Katrine Sadolin sin songarskule Complete Vocal institute.

Dansk Melodi Grand Prix 2013
Ti bidrag vart valde ut av Danmarks Radio (DR) til å delta i finalen i Dansk Melodi Grand Prix 2013 i Herning i Danmark. De Forest deltok med songen «Only Teardrops», framført på engelsk.

Finalen
Songen starta som nummer åtte, etter Jack Rowan og Sam Gray med «Invincible» og før Albin med «Beautiful to Me». Bidraget enda mellom dei tre beste og gjekk vidare til superfinalen. I superfinalen fekk songen 26 poeng og vann. De Forest fekk dimed representere Danmark i Eurovision Song Contest 2013.

Eurovision Song Contest 2013
Sidan berre dei fem store og vertslandet var direktekvalifisert til finalen måtte kvart land kvalifisere seg i éin av dei to semifinalane. Sidan Malmö ligg nært geografisk til både Danmark og Norge vart det stadfesta at dei to landa ikkje ville delta i same semifinale for å maksimere tilgjenge på billetter til båe landa. Etter ei trekning på hovudkvarteret til Den europeiske kringkastingsunionen (EBU) vart det stadfesta at Danmark vil delta i den fyrste semifinalen og Noreg i den andre semifinalen.

Kjelder

Denne artikkelen bygger på «Emmelie de Forest» frå ,  den 20. februar 2013.

Fotnotar

Danske songarar
Dansk Melodi Grand Prix 2013-deltakarar
Dansk Melodi Grand Prix-vinnarar
Eurovision Song Contest 2013-deltakarar
Danske Eurovision Song Contest-deltakarar
Eurovision Song Contest-vinnarar
Junior Eurovision Song Contest 2013
Albumet Dansk Melodi Grand Prix 2013

Dansk Melodi Grand Prix 2013 er det offisielle albumet med songane frå Dansk Melodi Grand Prix 2013 i Herning i Danmark. Albumet inneheld alle dei ti songane frå tevlinga samt ein karokeversjon av kvar song.

Bakgrunnsstoff
 

D
D
D
Hylestad kyrkje

''For kyrkja med liknande namn i Ytre Sogn, sjå Hyllestad kyrkje
Hylestad kyrkje står på Hylestad ved Otra i Valle kommune og er den eine av to soknekyrkjer i Valle og Hylestad sokn i Otredal prosti.

Det er ei åttekanta kyrkje i lafta tømmer frå 1839, oppført av Anders «Kyrkjebyggar» Thorson Syrtveit etter typeteikning av Hans Ditlev Franciscus Linstow. Syrtveit bygde fleire kyrkjer i Setesdal. Hylestad kyrkje har 200 plassar og to galleri. I våpenhuset er det kopi av Hylestadportalane frå stavkyrkja, med motiv frå heltesegna om Sigurd Fåvnesbane.  Altertavla har motiva «korsfestelsen» og «nattverden». Eit orgel med tolv stemmer vart laga av Brødrene Torkildsen Orgelbyggeri i 1991, står på galleriet.  

Dagens kyrkje står på Rysstad, det gamle senteret i kommunen og er den tredje kyrkja i dette soknet. Den første, Hylestad stavkyrkje vart teken ned på 1600-tallet, og langkyrkja som hadde overtatt etter den hadde i 1830-årene begynt å forfalle. Da vart kyrkjestaden flytta frå Bjørgum på den austre sida av Otra til Rysstad på den vestre. Grunnen til dette var at dei fleste i soknet budde på vestsida av elven. Kyrkja vart reist ved den nye postvegen, dagens riksveg 9, det var ikkje lenger trong om å ro til kyrkje. Truleg vart brukbar materiar frå den gamle kyrkja brukt om att i den nye, på den tida var det lite skog i området.

Sjå òg 
 Hylestad stavkyrkje

Kjelder

Bakgrunnsstoff 
 
 
 

Kyrkjer i Valle
Bygningar teikna av Hans Linstow
Kyrkjer i Otredal prosti
Åttekanta kyrkjer i Noreg
Norske kyrkjer frå 1839
Kulturminne i Valle
Etterklang

Etterklang er eit fenomen der lydbølgjer i eit rom vert reflekterte frå veggar, golv, tak, møblar, etc. Kvar gong dei vert reflekterte vil noko av energien bli absorbert i romflatene og lydtrykket avtek ved kvar refleksjon. Refleksjonane fører òg til at lydfeltet i rommet vert meir diffust. I store rom tek det lengre tid mellom kvar refleksjon enn i små rom. Store rom har difor lengre etterklangstid enn små rom og meir diffuse lydfelt .

Referansar 

Bygningsakustikk

af:Weergalming
bg:Реверберация
ca:Reverberació
cs:Reverb
da:Efterklang
de:Nachhall
en:Reverberation
es:Reverberación
eo:Resono
eu:Erreberberazio
fr:Réverbération (acoustique)
gl:Reverberación
it:Riverbero
kk:Реверберация
lt:Aidėjimas
ml:അനുരണനം
nl:Galm
ja:残響
pl:Pogłos
pt:Reverberação
ru:Реверберация
simple:Reverberation
no:Klang
sv:Reverb
uk:Реверберація
vec:Revèrbero
Sandnes kyrkje i Bygland

Sandnes kyrkje er ei åttekanta kyrkje frå 1844 i Åraksbø i Bygland kommune i Agder. Bygget er i tre og har 200 plasser. 

Kyrkja vart oppført av Anders Thorsen Syrtveit etter typeteikningar av Hans Ditlev Franciscus von Linstow. Den vart opphavleg reist på Sandnes i Bygland og flytta til Åraksbø i 1935.

Kirken har vernestatus som automatisk listeført kirke.

Sandnes kapell er ein mindre kopi av denne.

Strid om lokalisering
Det budde flest menneske i Åraksbø på 1930-talet, og i januar 1935 vart det avgjort at kyrkja skulle flyttast frå Sandnes til Åraksbø. Dette var omstridt, og då biskopen innvigde den gjenoppsatte kyrkja, møtte ingen frå Frøysnes og Sandnes opp. Det vart i 1940 sett opp eit kapell på den gamle tomten.

Kjelder

Bakgrunnsstoff 
 
 
 
 

Kyrkjer i Bygland
Kyrkjer i Otredal prosti
Setesdal
Åttekanta kyrkjer i Noreg
Bygningar teikna av Hans Linstow
Norske kyrkjer frå 1844
Kulturminne i Bygland
Sandnes kapell i Bygland

Sandnes kapell er ei åttekantkyrkje frå 1949 på Sandnes i Bygland kommune i Agder fylke.

Kyrkja har 60 plassar.

Kyrka vart vigsla i 1949, men hadde då vore i bruk i fleire år etter at den vart påbegynt i 1940. Det er ein mindre kopi av Sandnes kyrkje, som vart flytta til Åraksbø i 1935.

Kjelder

Bakgrunnsstoff
 
 
 

Kyrkjer i Bygland
Kyrkjer i Otredal prosti
Åttekanta kyrkjer i Noreg
Setesdal
Norske kyrkjer frå 1949
Kulturminne i Bygland